“เจพี มอร์แกน”ลดน้ำหนักความน่าลงทุนหุ้น”เอชเอสบีซี”เหตุหนี้เสียสูง
"เจพี มอร์แกน" ลดน้ำหนักความน่าลงทุนหุ้น "เอชเอสบีซี" เหตุหนี้เสียสูง
7 ม.ค. 2559

เจพีมอร์แกน ประกาศปรับลดน้ำหนักความน่าลงทุนของหุ้นเอชเอสบีซี โฮลดิงส์ จากระดับ neutral ลงสู่ระดับ underweight เนื่องจากอัตราส่วนหนี้ที่ไม่ก่อให้เกิดรายได้ (NPL) ในเอเชียนั้นปรับตัวเพิ่มขึ้นสูง อันเป็นผลจากการชะลอตัวของตลาดเกิดใหม่ โดยเอเชียนั้นเป็นตลาดเกิดใหม่ที่เอชเอสบีซีทำธุรกิจด้วยมากที่สุด
นักวิเคราะห์จากเจพีมอร์แกนคาดการณ์ว่า หนี้ NPL ของเอชเอสบีซีอาจปรับตัวเพิ่มขึ้นแตะ 5.4 พันล้านดอลลาร์ในช่วงสิ้นปี เมื่อเทียบกับ 2.2 พันล้านดอลลาร์เมื่อเดือนมิ.ย. และยังอาจพุ่งสูงแตะ 1.53 หมื่นล้านดอลลาร์ในกรณีที่ย่ำแย่ที่สุด